《贵阳雅颂二十四首同翠渠作 其十五 减省卫从》
明代·祁顺

都台深且严，卫从有恒职。减裁自今兹，惟以节财力。

源洁流必清，表正影斯直。百僚自师师，不动声与色。

虽云事一端，亦足观盛德。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。